Álvaro García Diéguez

Álvaro Valentín García Diéguez, nado na Coruña o 5 de marzo de 1959, é un director de banco e profesor universitario galego. Entre xullo de 2023 e outubro de 2024 foi presidente do Deportivo da Coruña.

 Traxectoria 
Licenciouse en Ciencias Económicas pola Universidade de Santiago de Compostela e realizou un mestrado en Mercadotecnia Empresarial pola Universidade Politécnica de Madrid. Traballou durante décadas no sector financeiro, ocupando entre outros os cargos de director de deseño y desenvolvemento de negocio de Caixa Galicia (2005-2010), director de negocios especializados de Novacaixagalicia (2011-2015), director de operacións de Novagalicia Banco e director xeral da sección de seguros de Abanca (2015-2023). Foi tamén profesor da Facultade de Economía e Empresas da Universidade da Coruña. 

En 2023 foi nomeado presidente do Deportivo da Coruña por Abanca, propietaria do club. Durante a súa presidencia o club conseguiu o ascenso á Segunda División como campión absoluto da Primeira Federación. Ocupou o cargo ata o 11 de outubro de 2024, cando foi substituído polo propio propietario do club e presidente de Abanca, Juan Carlos Escotet.

 Notas 

Categoría:Nados na Coruña
Categoría:Nados en 1959
Categoría:Profesores da Universidade da Coruña
Categoría:Presidentes do Deportivo da Coruña